กรมการค้าภายใน ปิดถนนคนเดิน มอบความสุขตรุษจีน วอล์กกิ้งสตรีท@สีลม 
กรมการค้าภายใน กระทรวงพาณิชย์ มอบความสุขให้ประชาชน ต้อนรับเทศกาลตรุษจีน จัดต่อเนื่อง ถนนคนเดิน ภายใต้แนวคิด เดินกิน ชิม เที่ยว walking street @ สีลมเมื่อวันที่ 24 ม.ค.63 นายวัฒนศักดิ์ เสือเอี่ยม รองอธิบดีกรมการค้าภายใน กระทรวงพาณิชย์ กล่าวว่า รัฐบาลได้มีนโยบายให้จัดพื้นที่ถนนคนเดิน Walking Street ในเขตพื้นที่กรุงเทพมหานคร เป็นโครงการต้นแบบ กิน ชิม ซึ่งกรมการค้าภายใน กระทรวงพาณิชย์ ได้รับมอบหมายจากรัฐบาล รับผิดชอบพื้นที่การจัดงานในส่วนบริเวณถนนสีลมฝั่งศาลาแดงโดยใช้ชื่อโซนว่า โซนถนนต้องชม ได้เชิญผู้ประกอบการ ในการส่งเสริมของกรมการค้าภายใน ทั้งเป็นสินค้าอัตลักษณ์ท้องถิ่น หมู่บ้านทำมาค้าขาย สินค้าเกษตรแปรรูป อาหารอร่อย 4 ภาค สินค้าเด่นจากตลาดต้องชม สตรีทฟู้ด อาหารทะเล สดๆ สินค้า gi และสินค้าธงฟ้าเพื่อประชาชน มาร่วมออกร้านจำหน่ายสินค้า ภายในงาน นอกจากนี้ ยังมีกิจกรรม ส่งเสริมการขาย สินค้าธงฟ้าราคาประหยัด สินค้าดีนาทีทอง อาหารทะเลสดๆจึงขอเชิญชวนพี่น้องประชาชน มา เดิน กิน ชิม เที่ยว สัมผัสบรรยากาศ เอกลักษณ์พาณิชย์ อัตลักษณ์ต้องชม และกิจกรรมที่มอบความสุข กับพี่น้องประชาชน และเป็นการสร้างรายได้ให้กับพี่น้องประชาชน ส่งเสริมผู้ประกอบการ sme ตลอดจนเป็นการส่งเสริมการท่องเที่ยวในพื้นที่ อีกทั้งยังเป็นการกระตุ้นเศรษฐกิจให้เกิดการหมุนเวียนภายในประเทศ และสร้างความเข้มแข็งเศรษฐกิจท้องถิ่น อย่างยั่งยืน.
กรมการค้าภายใน กระทรวงพาณิชย์ มอบความสุขให้ประชาชน ต้อนรับเทศกาลตรุษจีน จัดต่อเนื่อง ถนนคนเดิน ภายใต้แนวคิด เดิน กิน ชิม เที่ยว walking street @ สีลม 
ถนนคนเดิน,เดินกินชิมเที่ยว,สีลม,กรมการค้าภายใน,ตรุษจีน,วอคกิ้งสตรีท,ข่าวทั่วไป